Szitakötő 75.
Vilmos, a tűzokádó
avagy
Te hogyan NE legyél tűzokádó?

A mese Vilmosát minden és mindenki zavarja. Téged mi hoz ki a sodrodból? Biztosan sok apró-cseprő bosszúság eszedbe jut. 
DE! Ne hagyd, hogy sztorivá kerekedjék! Mielőtt a Te füledből is gőz törne elő, kapd elő az antistresszlabdádat, és nyugtasd le Magad!
Ja, hogy nincs ilyen szuper eszközöd? Megmutatom, hogyan készíts egyet.
Hozzávalók: 
· 2 db lufi (Vagy 3-4, mert esetleg eldurran.)
· 1 csésze liszt (Nem megenned kell, de ha gluténérzékeny vagy, használj rizslisztet.)
· 1 tölcsér (Tudod, a tanárok is használják, amikor a tudást gyömöszölik a fejedbe.)
· 1 műanyag palack (Nyugi, a művelet után visszaválthatod.)
Így csináld: 
1. A tölcséren át töltsd bele a lisztet a palackba!
2. Fújd föl az egyik lufit, és húzd föl a palackra!
3. Fordítsd meg, így a liszt beleszóródik a léggömbbe.
4. Vedd le a lufit a palackról! A levegőt óvatosan engedd ki, különben nagy disznóólat csinálsz. Kösd el a lufi nyakát!
5. Jöhet a másik lufi. Ennek vágd le a hosszú fúvókáját! Most húzd rá a megtöltött lufira, hogy a csomó ne legyen látható.

